พอดีเมื่อวานผมก้าวขาขึ้นมอเตอน์ไช มันมีอาการปวดเล็กน้อยตอนยกขา พอวันต่อมาลูกอัณทะก็บวมและก็เจ็บมาก แบบขยับตัวแทบไม่ได้เลยอีกอย่างคือเวลาปวดฉี่ ฉี่จะไหลออกมาทันที ตอนนี้ลูกอัณทะบวมมากทำอะไรไม่ได้เลยปวดลูกอัณทะและช่วงท้องน้อยและรอบๆ
สวัสดีค่ะภาวะอัณฑะบวมและเจ็บ เกิดได้จากหลายสาเหตุ เช่น อัณฑะอักเสบ (orchitis) ซึ่งอาจเกิดจากเชื้อไวรัสที่ทำให้เกิดโรคคางทูมหรือเชื้อแบคทีเรีย อัณฑะบิดตัว จะมีอาการปวดอัณฑะข้างใดข้างหนึ่งอย่างเฉียบพลัน และอาจมีอาการปวดท้องน้อย หรือคลื่นไส้อาเจียนร่วมด้วย เป็นภาวะที่จำเป็นต้องได้รับการรักษาอย่างเร่งด่วน นอกจากนี้ยังอาจเกิดได้จาก เส้นเลือดขอดของบริเวณอัณฑะ ก้อนบริเวณอัณฑะ เป็นต้นแนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ